b"\n_START_ARTICLE_\nQuercus marilandica\n_START_SECTION_\nH\xc3\xa0bitat i distribuci\xc3\xb3\n_START_PARAGRAPH_\nQuercus marilandica creix en s\xc3\xb2ls pobres, prims i secs, rocosos o arenosos; on poques plantes llenyoses poden prosperar, en general en terrenys baixos, des del nivell del mar fins als 900 m d'altitud. No t\xc3\xa9 la forma bella de molts roures, per\xc3\xb2 tanmateix \xc3\xa9s un arbre valu\xc3\xb3s per cr\xc3\xa9ixer en llocs problem\xc3\xa0tics. De vegades \xc3\xa9s un arbre de sotabosc en boscos de pi en monticles de sorra al sud-est dels Estats Units. Al llarg de la plana costanera de Nova Jersey la probabilitat de trobar aquesta esp\xc3\xa8cie s'incrementa en \xc3\xa0rees obertes relativament assolellades, com les maresmes costaneres m\xc3\xa9s properes. Sovint es troba a prop de Quercus coccinea i de Quercus stellata, aix\xc3\xad com Pinus rigida, s'inclouen com a companys de sotabosc Rhus copallina, les falgueres del g\xc3\xa8nere Pteridium, Comptonia i Myrica._NEWLINE_Una varietat de Quercus marilandica M\xc3\xbcnchhausen var. ashei Sudworth (D. M. Hunt 1989), creix en les parts occidentals de l'\xc3\xa0rea nord de Texas, Oklahoma i al sud de Kansas. En aquesta zona, Quercus marilandica, juntament amb Quercus stellata, forma una zona de semisabana integrat per franges boscoses entremesclats amb clarianes de prats d'herba al llarg de la riba oriental de les Grans Planes del sud. Aquesta semisabana \xc3\xa9s coneguda com a Cross Timbers. Dominen en formes de matollar de Q. marilandica en moltes clarianes de roques sediment\xc3\xa0ries (cherts) juntament amb Q. stellata a l'altipl\xc3\xa0 d'Ozark d'Arkansas. _NEWLINE_Quercus marilandica pot cr\xc3\xa9ixer al Cross Timbers  de 15 a 18 m d'altura amb un di\xc3\xa0metre de tronc de 41 cm, per\xc3\xb2 poques vegades arriben a m\xc3\xa9s de 12 m. Les fulles s\xc3\xb3n de 10 a 25 cm de longitud i aproximadament la mateixa d'amplada. Les glans proporcionen aliment tant per al c\xc3\xa9rvol cua blanca com  per al gall dindi salvatge. Per\xc3\xb2 Quercus marilandica pot causar l'enverinament per \xc3\xa0cid t\xc3\xa0nnic en el bestiar.\n_START_SECTION_\nUsos\n_START_PARAGRAPH_\nLa fusta \xc3\xa9s molt densa i produeix una flama calenta quan es crema, que funciona com una excel\xc2\xb7lent font de calor per a les barbacoes i estufes de llenya. Tanmateix, la fusta no \xc3\xa9s desitjable per a les xemeneies de fusta, doncs la calor la fa esclatar, augmentant aix\xc3\xad el risc d'incendis a la llar."